- Dagiti Salmo
- <
- 23
- >

23
1 Ni Yahweh ti pastorko; awanto ti pagkurangak. 2 Ipaiddanak kadagiti nalangto a pagaraban; idalannak iti sibay ti natalinaay a dandanum. 3 Insublina ti biagko; iturongnak kadagiti nalinteg a daldalan gapu iti naganna. 4 Uray no magnaak iti tanap ti kasipngetan nga anniniwan, saanakto nga agbuteng a madangran agsipud ta addaka kaniak; ti bastonmo ken sarukodmo liwliwaendak. 5 Mangisaganaka ti lamisaan iti sangoanak iti imatang dagiti kabusorko; pinulotam ti ulok iti lana; ket agliplippias ti kopak. 6 Awan iti duadua a kinaimbag ken kinapudno ti tulag ti agtultuloy iti amin nga aldaw iti biagko; ken agtaengakto iti balay ni Yahweh iti mabayag unay a tiempo!

- Dagiti Salmo
- <
- 23
- >

© 2019 Door43 World Missions Community